
I.REBALANS

PLAN INVESTICIJA I INVESTICIJSKOG ODRŽAVANJA 2022. 
	
					                                                    
	I. rebalans Plana investicija i investicijskog održavanja za 2022. god. izrađen je zbog potrebnih izmjena vrijednosti pojedinih investicija iz područja gospodarenja otpadom i održavanja groblja na području Grada Požege uzrokovanih povećanjem cijena na tržištu građevinskih materijala, te proširenjem potrebnih radova na grobljima nakon provedene detaljne analize postojećeg stanja. Rebalans plana, kao i prvobitni plan i dalje uključuje sanaciju i održavanje postojećih zgrada i infrastrukture, izgradnju novih građevina za obavljanje djelatnosti gospodarenja otpadom, izradu dokumentacije i provedbu aktivnosti koje će omogućiti unaprjeđenje djelatnosti društva te nesmetan i kvalitetan rad Društva. I. rebalans plana podijeljen je prema djelatnostima koje Društvo obavlja te prema programima i izvorima financiranja koji prate te programe, a temeljen je na prethodnom iskustvu u poslovanju iz 2021. god., započetim aktivnostima iz prethodnog razdoblja, novim analizama stanja pojedinih djelatnosti, potrebama za sanacijom i opremanjem postojećih objekata, izgradnjom novih građevina u gospodarenju otpadom te izradom potrebne dokumentacije za provedbu planiranih aktivnosti.

Za realizaciju I. rebalansa Plana investicija i investicijskog održavanja 2022.god. potrebno je osigurati izvore financiranja, izraditi potrebnu dokumentaciju te provesti postupke nabave i izbor izvoditelja za planirane radove i aktivnosti. Dio aktivnosti vezan je za Ministarstvo gospodarstva i održivog razvoja i Fond za zaštitu okoliša i energetsku učinkovitost na čiji je poziv Društvo apliciralo projekt izgradnje kompostane u okviru Operativnog programa Konkurentnost i kohezija 2014.-2020. koji se sufinancira iz Kohezijskog fonda u okviru programa dodjele državnih potpora za ulaganja u postrojenja za biološku obradu odvojeno sakupljenog biootpada. Investicije i investicijsko održavanje na grobljima provodit će se iz sredstava grobljanskih naknada. Dio aktivnosti vezan je za osiguravajuća društva od kojih se očekuje financiranje sanacije šteta uzrokovanih elementarnom nepogodom (tučom) koja je pogodila naše područje. Najveći dio investicija financirat će se iz cijene javne usluge te vlastitim sredstvima Društva. Planirana sredstva I. rebalansa plana predviđena su na temelju dosadašnjeg iskustva, informativnih ponuda, izrađenih troškovnika s procjenama vrijednosti te na temelju ugovorenih vrijednosti projekata.

U djelatnosti gospodarenja otpadom ostaju planirane aktivnosti na izgradnji privremenih prometnica, obodnih nasipa i odzračnika za otplinjavanje na odlagalištu Vinogradine. Društvo u ovoj godini nadalje provodi projekt Izgradnja i opremanje kompostane na odlagalištu Vinogradine temeljem Ugovora o dodjeli bespovratnih sredstava sklopljenog s Ministarstvom gospodarstva i održivog razvoja i Fondom za zaštitu okoliša i energetsku učinkovitost koji se sufinancira potporom od 50% prihvatljivih troškova, a pomoć u sufinanciranju očekuje se i od Grada Požege. Provedba aktivnosti na projektu započela je odmah po potpisu ugovora (studeni 2020.), a projekt će se provoditi do kolovoza 2022. godine. Za radove na proširenju reciklažnog dvorišta na odlagalištu Vinogradine pripremljen je postupak nabave. Proširenje reciklažnog dvorišta je nužno jer postojeća ploha i boksovi više ne udovoljavaju potrebama prihvata, pripreme i predaje odvojeno skupljenog otpada ovlaštenim sakupljačima. Početak izgradnje očekuje se u travnju 2022. U svibnju 2022. planirano je geodetsko snimanje odlagališta i izračun raspoloživog kapaciteta odlagališta, što je obveza iz ugovora o sufinanciranju sanacije odlagališta Vinogradine između Grada Požege i Fonda za zaštitu okoliša i energetsku učinkovitost. Planirana je i daljnja izgradnja podloga za spremnike za otpad u stambenim naseljima vlastitim sredstvima Društva. Novi Zakon o gospodarenju otpadom (NN 84/21) je za osobe koje upravljaju reciklažnim dvorištem propisao obvezu sudjelovanja u sustavu povratne naknade za otpad obuhvaćen sustavom povratne naknade tako da I. rebalanskom plana i nadalje ostaju planirana sredstva za prilagodbu svih reciklažnih dvorišta novoj obvezi. Sve investicije bit će popraćene informativno-izobraznim aktivnostima kroz edukaciju, izradu promidžbenih i edukacijskih materijala, kontinuirano obavještavanje javnosti o svim aktivnostima vezanim za okoliš, kreiranje informacija i ekoloških poruka u suradnji sa školama, ustanovama i tvrtkama i sl. s ciljem smanjivanja i spjrečavanja nastanka otpada te pravilnog postupanja s otpadom.

I. rebalans plana najveće izmjene donosi u djelatnosti održavanja i izgradnje groblja.  Uz planirano uređenje parkirališta uz novoizgrađenu ogradu na južnom dijelu Groblja sv.Ilije, čija se izgradnja planira uz financiranje Grada Požege, planirani su radovi sanacije grobljanskih objekata, ograda, staza, stepenica uz postavljanje i nabavu nove komunalne opreme (betonskih zdenaca, stalaka s priborom za čišćenje, metalnih posuda za svijeće, kolica i dr.), te uređenje zelenila na svim grobljima kojima upravlja Društvo. Planirani radovi i opremanje provodit će se ovisno o potrebama pojedinog groblja koje su utvrđene detaljnim analizama postojećeg stanja. Za planirane radove izrađene su i nove procjene troškova te su na gotovo svim grobljima povećana planirana sredstva kako bi se popravilo opće stanje. Investicije na grobljima financirat će se iz sredstava prikupljenih grobljanskim naknadama. 

U djelatnosti grijanja stambenih zgrada ostaju planirani radovi na zajedničkom sustavu grijanja naselja Babin vir sa svrhom povećanja energetske učinkovitosti koji obuhvaćaju nabavu nove opreme u kotlovnici I V.Nazora. U I. rebalansu plana ostaje i unaprjeđenje rada dimnjačarske službe kroz izradu prijedloga nove odluke o obavljanju dimnjačarskih poslova te provedbu aktivnosti informiranja korisnika o načinu pružanja dimnjačarskih usluga. Prema mogućnostima, a ovisno o epidemiološkim mjerama, nastavit će se evidentiranje dimovodnih objekata kako bi se stvorila kvalitetna baza za obavljanje ove djelatnosti. Aktivnosti vezane za poboljšanje sustava grijanja stambenih zgrada i dimnjačarstvo financirat će se vlastitim sredstvima Društva.  

U djelatnosti naplate parkiranja i nadalje je planirana nabava potrebnih rezervnih dijelova za održavanje postojećih parkirnih aparata. Kontinuirano se provodi i modernizacija službe naplate parkiranja kroz nabavu i ugradnju novih uređaja i opreme. Također je u planu zamjena dijela vertikalne prometne signalizacije u parkirališnim zonama. Planirane aktivnosti financirat će se iz vlastitih sredstava Društva.

U djelatnosti upravljanja tržnicom I. rebalansom plana ostaju planirani radovi održavanja i uređenja tržnice te provedba programa promidžbe gradske tržnice, kako bi se na tržnicu privukao što veći broj građana. Radovi obuhvaćaju ličenja, sanacije pojedinih instalacija, sanaciju ravnog krova tržnice, a program promidžbe provedbu edukacije, organizaciju radionica, tematskih događanja i sl., a sve u skladu s epidemiološkim mjerama. Planirane aktivnosti financirat će se iz vlastitih sredstava Društva.

Na objektima zajedničkih potreba I.rebalansom plana nije došlo do promjena. Planirani su radovi sanacije objekata u Vukovarskoj 8 i Industrijskoj 25D od šteta uzrokovanih tučom koja je pogodila naše područje u lipnju 2021. Radovi se planiraju izvesti sredstvima osiguravajućeg društva. Planiran je i nastavak ulaganja u poslovnu zgradu u Industrijskoj ulici (izgradnja nadstrešnice ulaznog prostora, nabava potrebnog namještaja i opreme za pojedine prostorije poslovnog objekta te hortikulturno uređenje). Navedene aktivnosti planiraju se financirati vlastitim sredstvima Društva.

Za realizaciju I. rebalansa Plana investicija i investicijskog održavanja u 2022.god. potrebno je kontinuirano iznalaziti financijska sredstava, kako bi se planirani projekti mogli ostvariti. Za dio investicija planirana su sredstva EU fondova i JLS, ali većinom se radi o vlastitim sredstvima Društva. Zakonske obveze vezane za gospodarenje otpadom podjednako obvezuju i jedinice lokalne samouprave i komunalna društva tako da treba osigurati konstantnu suradnju te zajednički dogovarati sve potrebe vezane za gospodarenje otpadom  (ulaganja u novu infrastrukturu, nabavu potrebne komunalne opreme, funkcioniranje reciklažnih dvorišta, uspostavu sustava povratne naknade, sanaciju divljih deponija, provedbu edukacija u vrtićima, školama i dr.). Od JLS se očekuje pomoć u financiranju navedenih aktivnosti te sudjelovanje u javnim pozivima koji mogu pomoći komunalnom društvu u unaprjeđenju djelatnosti gospodarenja otpadom. U realizaciji I. rebalansa Plana investicija i investicijskog održavanja Društvo planira aktivirati sve raspoložive djelatnike Komunalca Požega d.o.o. u stručnom dijelu poslova, izvođenju pripremnih i jednostavnijih radova kako bi se pridonijelo boljim poslovnim rezultatima Društva za 2022. god. Društvo planira poraditi i na podizanju razine profesionalnog odnosa zaposlenika prema poslu uz uvažavanje najviših ekoloških standarda s ciljem poboljšanja i unapređenja kvalitete usluga.


U  Požegi, ožujak 2022. god.							          Direktor:         

 								                   Domagoj Lovrić, mag.ing.mech.											

